Tamacahut tamensayt, d tin i yeṭṭfen amkan di tsekla taqbaylit, anamek-ines meqqer, tesɛa azal d twuri i ifazen, acku tettuneḥsab amzun d allal n tmusni, neɣ d ssinima yessedhuyen agrud, teslalay-d tirga d usugen wessiɛen; deg wallaɣ n wid i d as-yesmeḥsisen, d nettat i d aɣebaz asmi ur xliqen iɣerbazen, ɣef way-a ad d-naf inagmayen ur ssawḍen ara ad sbadun tamacahut s yiwet n tbadut, yal yiwen d tamuɣli-s, imi annar n yinnan-ines mazal yeččerig abrid-is di tsekla, mazal yettnerni.